………………….............. napirend

Előterjesztve: Gazdasági és Tulajdonosi Bizottsághoz

**ELŐTERJESZTÉS**

**a Képviselő-testület 2013. szeptember 26-i rendes ülésére**

**Tárgy:** A BUDÉP Budai Épületfenntartó Korlátolt Felelősségű Társaság „v.a.” telephely létesítése

**Készítette:** ………………………………

 dr. Murai Renáta

 Jegyzői Titkárság vezetője

**Egyeztetve:** ……………………………..

 Dankó Virág

 Alpolgármester

**Látta:** …………………………….

 dr. Szalai Tibor

 Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A BUDÉP Budai Épületfenntartó Korlátolt Felelősségű Társaság „v.a.” a 1025 Budapest, Felső Zöldmáli út 128-130. szám alatti ingatlanban tartós gazdasági tevékenységet folyat, a továbbiakban itt látja el épületkezelői tevékenységét, ezért az érintett ingatlan telephelyként való bejegyzése vált szükségessé.

A telek a Fővárosi Önkormányzat tulajdonát képezte, amelyen azonban a II. Kerületi Önkormányzat ráépítéssel, vagyis ingatlan-nyilvántartáson kívül tulajdont szerzett. A fennálló helyzet jogi rendezése folyamatban van, azonban az ingatlan jelen pillanatban is Önkormányzatunk birtokában van.

Az illetékes Bizottság az előterjesztést megtárgyalta, véleményét a képviselő-testületi ülésen ismerteti.

Kérem a tisztelt Képviselő-testületet, hogy a határozati javaslatot fogadja el!

**Határozati javaslat**

A Képviselő-testület úgy dönt, hogy a Budapest Főváros II. Kerületi Önkormányzat 100%-os tulajdonában lévő BUDÉP Budai Épületfenntartó Korlátolt Felelősségű Társaság „v.a.” telephelyet létesít. A telephely címe: 1025 Budapest, Felső Zöldmáli út 128-130.

A Képviselő-testület felkéri a Polgármestert, hogy a szükséges intézkedéseket tegye meg és egyben felhatalmazza, hogy a BUDÉP Budai Épületfenntartó Korlátolt Felelősségű Társaság „v.a.” (1027 Budapest, Frankel Leó u. 5.; Cg. 01-09-261965) fenti változásnak megfelelő, a változásokkal egységes szerkezetbe foglalt – hatályosított szövegű – alapító okiratát aláírja, gondoskodjon a cégbejegyzésre irányuló eljárás megindításáról és a cégbejegyzési eljáráshoz szükséges iratok elkészíttetéséről.

**Felelős:** Polgármester

**Határidő:** 30 nap

*(A határozat elfogadása minősített többségű szavazati arányt igényel.)*

**Budapest, 2013. szeptember 17.**

 **Dr. Láng Zsolt**

 **Polgármester**